**Kuldīgas novada pašvaldības**

**ĒDOLES PAMATSKOLAS**

Reģ. Nr. 4112901194, LV – 3310,

tālr. 63345142, e-pasts edolesskola@kuldiga.lv

**PAŠNOVĒRTĒJUMA ZIŅOJUMS**

**2020. gada augusts**

**Saturs**

[1.Vispārējs skolas raksturojums 4](#_Toc51524599)

[2.Izglītības iestādes darbības pamatmērķi 7](#_Toc51524600)

[3. Iepriekšējā vērtēšanas perioda ieteikumu izpilde 11](#_Toc51524601)

[4. Izglītības iestādes sniegums un tā novērtējums ar kvalitātes vērtējuma līmeni atbilstošajos kritērijos 11](#_Toc51524602)

[4.1. MĀCĪBU SATURS - iestādes īstenotās izglītības programmas 11](#_Toc51524603)

[4.2. MĀCĪŠANA UN MĀCĪŠANĀS. 13](#_Toc51524604)

[4. 2.1. mācīšanas kvalitāte 13](#_Toc51524605)

[4.2.2. mācīšanās kvalitāte 14](#_Toc51524606)

[4. 2.3. vērtēšana kā mācību procesa sastāvdaļa 16](#_Toc51524607)

[4.3. IZGLĪTOJAMO SASNIEGUMI. 18](#_Toc51524608)

[4.3.1. izglītojamo sasniegumi ikdienas darbā. 18](#_Toc51524609)

[4.3.2. Izglītojamo sasniegumi valsts pārbaudes darbos. 19](#_Toc51524610)

[4.4. ATBALSTS IZGLĪTOJAMIEM. 20](#_Toc51524611)

[4.4.1. psiholoģiskais atbalsts, sociālpedagoģiskais atbalsts. 20](#_Toc51524612)

[4.4.2. izglītojamo drošības garantēšana (drošība un darba aizsardzība) 21](#_Toc51524613)

[4.4.3. atbalsts personības veidošanā 22](#_Toc51524614)

[4.4.4. atbalsts karjeras izglītībā 24](#_Toc51524615)

[4.4.5. atbalsts mācību darba diferenciācijai 25](#_Toc51524616)

[4.4.6. atbalsts izglītojamiem ar speciālām vajadzībām. 26](#_Toc51524617)

[4.4.7. sadarbība ar izglītojamā ģimeni 27](#_Toc51524618)

[4.5. IZGLĪTĪBAS IESTĀDES VIDE. 29](#_Toc51524619)

[4.5.1. mikroklimats 29](#_Toc51524620)

[4.5.2. fiziskā vide un vides pieejamība 30](#_Toc51524621)

[4. 6. IZGLĪTĪBAS IESTĀDES RESURSI. 32](#_Toc51524622)

[4.6.1. iekārtas un materiāltehniskie resursi 32](#_Toc51524623)

[4.6.2. personālresursi 33](#_Toc51524624)

[4.7. IZGLĪTĪBAS IESTĀDES DARBA ORGANIZĀCIJA, VADĪBA UN KVALITĀTES NODROŠINĀŠANA 36](#_Toc51524625)

[4.7.1. izglītības iestādes darba pašvērtēšana un attīstības plānošana. 36](#_Toc51524626)

[4.7.2. izglītības iestādes vadības darbs un personāla pārvaldība. 37](#_Toc51524627)

[4.7.3. izglītības iestādes sadarbība ar citām institūcijām 39](#_Toc51524628)

[5.Citi sasniegumi 41](#_Toc51524629)

[6.Turpmākā attīstība 42](#_Toc51524630)

[Pielikumi 44](#_Toc51524631)

# 1.Vispārējs skolas raksturojums

Ēdoles pamatskola ir viena no vecākajām skolām Kurzemē. Tā dibināta 1822. gada 22.aprīlī. Skola uzkrājusi bagātu vēstures mantojumu, sākot no savas dzimšanas dienas.

Ēdoles pamatskolai ir savs muzejs, kurā atrodama informācija par vēsturē strādājošajiem skolas direktoriem, direktoru vietniekiem, skolotājiem, tehniskajiem darbiniekiem. Sagaidot skolas 190. jubileju, tika izdota grāmata „Dzīve Ēdoles skolā cauri laiku lokiem’’ par skolas vēsturi.

Ēdoles pamatskola ir mācību iestāde, kurai raksturīga radoša, labvēlīga gaisotne, disciplīna, prasīgums, pedagogu atbildīga attieksme pret savu pienākumu audzināt jauno paaudzi, kas būs spējīga dzīvot un strādāt nākotnē savai Latvijai.

 2019./2020.mācību gadā skolā mācījās 91 izglītojamais no 1. līdz 9. klasei.

 59 skolēni no Ēdoles pagasta, 5 skolēni no Kurmāles pagasta, 8 skolēni no Gudenieku pagasta, 11 no Alsungas novada, 6 no Kuldīgas pilsētas, 2 no Padures pagasta.

|  |  |  |  |  |  |
| --- | --- | --- | --- | --- | --- |
| Skolas nākotnes perspektīves | 2018. | 2019. | 2020. | 2021. | 2022. |
| Pamatizglītības programmā (kods 21011111) izglītojamie | 78 | 83 | 77 | 77 | 76 |
| Klašu komplektu skaits, izglītojamo kopskaits | 9/85 | 9/91 | 9/91 | 9/85 | 9/85 |
| Uzņemšana 1.klasē | 9 | 7 | 7 | 10 | 10 |
| Pirmsskola 5.- 6.gadīgo grupa | 14 | 18 | 14 | 15 | 16 |
| Rotaļu grupa | 12 | 13 | 13 | 14 | 15 |
| Speciālā izglītības programma izglītojamiem ar mācīšanās traucējumiem (kods 21015611) | 7 | 8 | 8 | 9 | 10 |

Skolā ir licencēta Pamatizglītības programma (kods 21011111), kuru pašlaik apgūst 83 izglītojamie. Licence ir derīga līdz 2020. gada 7.decembrim. Licencēta ir arī Pirmsskolas izglītības programma (kods 01011111) no 2010. gada 21.septembra un Speciālās pamatizglītības programma izglītojamiem ar mācīšanās traucējumiem (kods 21015611) no 2018.gada 22.februāra, kuru 2020./ 2021. mācību gadā apgūst 8 izglītojamie.

2020./ 2021. mācību gadā Pamatizglītības programmu un Speciālo pamatizglītības programmu izglītojamiem ar mācīšanās traucējumiem apgūst 91 izglītojamais.

|  |  |  |
| --- | --- | --- |
| Klase | Kopējais izglītojamo skaits klasē | Tajā skaitā izglītojamie ar mācīšanās traucējumiemKods 21015611 |
| 1. klase | 7 | 1 |
| 2. klase | 6 | 0 |
| 3. klase | 12 | 1 |
| 4. klase | 9 | 2 |
| 5. klase | 13 | 0 |
| 6. klase | 8 | 1 |
| 7. klase | 13 | 0 |
| 8. klase | 10 | 1 |
| 9. klase | 13 | 2 |

Skolā strādā 22 pedagoģiskie darbinieki (no tiem 19 sievietes ). Skolā strādā 10 maģistri. 21 pedagoģiskam darbiniekam ir augstākā pedagoģiskā izglītība. Viens pedagogs mācās. Diviem pedagogiem 2 kvalitātes pakāpe, pieciem pedagogiem 1 kvalitātes pakāpe, 2 pedagogiem 3. kvalitātes pakāpes līdz 2020.gada 31.augustam. Atbalsta personāls – psihologs , logopēds, speciālais pedagogs. Pedagogu sadalījums pa vecumiem ir šāds: līdz 30 gadiem 2 pedagogi, no 31-40 gadiem- 3 pedagogi, no 41- 50 gadiem- 5 pedagogi, no 51- 60 gadiem- 9 pedagogi, vecāki par 61 gadu- 3 pedagogi.

Skola 2020./ 2021. mācību gadā ir nodrošināta ar kvalificētu pedagoģisko personālu. Izglītības iestādē ir pieejama logopēda, psihologa, speciālā pedagoga, karjeras konsultanta konsultācijas izglītojamiem.

Skolas budžetu veido valsts un pašvaldības finanšu līdzekļi.

Skola piedāvā interešu izglītības programmas. Izglītojamiem ir iespēja piedalīties 6 programmās - instrumentālais ansamblis, 1.- 4.klašu, 5.-9. klašu, pirmsskolas tautas deju kolektīvi, futbols (divas grupas), jaunsargu pulciņš (no 10 gadiem), folkloras pulciņš, sporta pulciņš.

Pamatskolā kā pirmā svešvaloda tiek piedāvāta angļu valoda, kā otrā svešvaloda – krievu valoda.

Izglītojamiem ir iespēja apmeklēt pagarinātās dienas grupu 1.- 4. klasei.

Skolā uz vietas iespējams mācīties Alsungas mūzikas skolas filiālē, kurā izglītojamie var apgūt klavierspēles, akordeona un ģitāras spēles zināšanas.

Bērnus uz skolu un no skolas ved pagastu pārvaldes autobusi.

Skolā darbojas izglītojamo līdzpārvalde - ekopadome.

No 2007.gada esam Ekoskola. Skolai piešķirts starptautiskais Ekoskolas sertifikāts un Zaļais karogs par sasniegumiem ilgtspējīgas attīstības, vides izglītības un vides aizsardzības veicināšanā skolā un tās apkārtnē. Par vides izglītības darbu 2019./ 2020. mācību gadā skolai piešķirts Zaļais karogs. Ekoskolai ir savs karogs, ģerbonis un himna.

Skolā ir plaša sporta halle ar trenažieru zāli, konferenču zāli, saunu.

Plašajā, gleznainā apkārtnē iekārtoti sporta laukumi – basketbolam, volejbolam, pludmales volejbolam, futbolam, ielu futbolam (GHETTO) un bērnu spēļu laukums.

Skolā ir muzejs, savs skolas karogs un himna.

# 2.Izglītības iestādes darbības pamatmērķi

**Ēdoles pamatskolas vīzija**

Pamatskola, kura piedāvā konkurētspējīgu izglītību, akcentējot skolēnu un skolotāju personības un radošo spēju attīstību.

**Ēdoles pamatskolas mērķis**

Radīt tādus apstākļus, lai veicinātu to vērtību, attieksmju un prasmju attīstīšanu, kas nepieciešami humānas, atklātas, demokrātiskas sabiedrības radīšanai un uzturēšanai.

**Ēdoles pamatskolas uzdevumi**

* Īstenot Pamatizglītības programmu (kods 21011111), Pirmsskolas izglītības programmu (kods 01011111), Speciālās pamatizglītības programmu izglītojamiem ar mācīšanās traucējumiem (kods 21015611).
* Turpināt pilnveidot Ēdoles pamatskolas materiāltehnisko bāzi, kas veicinātu izglītojamo kritiskās domāšanas, radošo un fizisko spēju izkopšanu un attīstību.
* Veicināt un attīstīt pozitīvas sadarbības pilnveidi izglītojamo, pedagogu un vecāku vidū.

**Skolas izvirzītās prioritātes 2017./2018. , 2018./ 2019., 2019./2020. mācību gadiem un sasniegtie rezultāti**

|  |  |  |
| --- | --- | --- |
| Skolas darbības jomas | Darbības prioritātes | Sasniegtais |
| Joma**Mācību saturs** | * Mācību satura apguvē ievērot mācību procesa individualizāciju, praktizēt jauno kompetenču pieeju mācību satura apguvē, procesā arvien vairāk iesaistot skolēnu vecākus.
* Pirmsskolas izglītības vadlīniju kvalitatīva ieviešana
 | * Mācību satura apguvē pedagogi saņēmuši skolas atbalsta personāla ierosinājumus individuālam darbam ar izglītojamiem, kuriem grūtības apgūt mācību saturu. Sastādīts individuālais plāns izglītojamiem ar mācīšanās traucējumiem. Pedagogi ikdienas darbā ievieš jauno kompetenču pieeju satura apguvē. Stundas mērķa un sasniedzamā rezultāta formulēšanā arvien vairāk tiek iesaistīti izglītojamie. Vecāki tiek informēti par mācību procesa maiņu, kad pedagogs ir procesa virzītājs, konsultants, bet izglītojamie galvenie darītāji.
* Pirmsskolas skolotāji pārzina pirmsskolas izglītības standartus, satura mērķus un uzdevumus. Pirmsskolas mācību procesā tiek izmantoti daudzveidīgi mācību materiāli un interneta resursi. Skolotājiem tiek nodrošināta tālākizglītība un pieredzes apmaiņa.
 |
| Joma**Mācīšana****un mācīšanās** | * Sekmēt skolēna personīgo atbildību un aktīvu iesaistīšanos mācīšanās procesā.
* Informācijas tehnoloģiju iespēju izmantošana mācību procesā, nodrošinot mūsdienīgu mācību vidi.
 | * Mācību procesā tiek izmantotas informācijas tehnoloģiju dotās iespējas, daļa skolotāju izmanto portāla „uzdevumi.lv’’ , „soma.lv’’ uzdevumus, interaktīvus mācību materiālus, turpinās darbs pie skolēnu patstāvīgā darba iemaņu pilnveides.
* Ikdienas procesā izglītojamie veic pašvērtējumu, lai objektīvi novērtētu savas zināšanas, spējas, kas sekmē atbildīgu attieksmi pret mācībām.
* Attālinātās mācīšanās posmā pedagogi apguvuši kvalitatīvāku darbu ar informāciju tehnoloģijām, lai arī turpmāk motivētu sevi un izglītojamos izmantot mūsdienīgu mācību vidi. Turpmāk saglabājot savstarpējo sadarbību jaunu iespēju apgūšanā tehnoloģiju izmantošanā.
 |
| Joma**Mācību sasniegumi** | * Uzlabot mācību sasniegumus ikdienā un valsts pārbaudes darbos, galveno uzmanību pievērst mācīšanās procesa norisei.
* Izglītojamo motivācijas veidošana ar SR un AS realizēšanu.
 | * Mācību priekšmetu pedagogi, klašu audzinātāji nodrošinājuši regulāru skolēnu vecāku informēšanu par skolēnu mācību darba rezultātiem, lai savlaicīgi veiktu procesa korekciju.
* Skolēniem, kuriem ir nepietiekams vērtējums, kopā ar priekšmetu skolotājiem, klases audzinātāju un skolēnu tiek noteikts individuāls mācību sasniegumu uzlabošanas plāns, ar kuru iepazīstināti vecāki, to kontrolē klases audzinātājs kopā ar skolas vadību.
 |
| Joma**Atbalsts skolēnam** | * Iekļaut karjeras izglītības tēmas mācību priekšmetu satura apguves plānos.
* Atbalsta personāla nodrošināšana – psihologs, logopēds, sociālais pedagogs.
* Interešu izglītības lomas palielināšana vispusīgas personības attīstības nodrošināšanā.
 | * Mācību gada sākumā, plānojot satura apguvi klases stundās, mācību priekšmetos, pedagogi iekļauj karjeras izglītības tēmas - karjeras vadības un caurviju kompetences: sevis izpratne, plānošana, lēmumu pieņemšana, atbildība, mācīšanās mācīties, kritiskā domāšana, sadarbība, digitālā kompetence.
* Izglītības iestādē ir nodrošināts atbalsta personāls, kurš strādā ar izglītojamiem. Sadarbojoties pedagogiem ar atbalsta personālu, skolā katru mācību gadu tiek izstrādāts darbības plāns skolēniem, kuriem ir nepietiekams vērtējums – izveidots individuāls mācību sasniegumu uzlabošanas plāns ar konkrētiem termiņiem, notiek tikšanās ar skolēnu vecākiem un pedagoģisko personālu. Regulāri tiek veikts darbs ar skolēniem, kuriem ir kavējumi un uzvedības problēmas. Vispirms darbs ar ģimeni, ja nav vērojami uzlabojumi situācijā, tās risināšanas gaitā tiek iesaistīti Kuldīgas novada sociālais dienests, Kuldīgas novada bāriņtiesa.
* Skolēniem ir iespēja savas spējas attīstīt, piedaloties interešu izglītības pulciņos skolā

( tautas deju un vokālā ansambļa, instrumentālā ansambļa nodarbībās ). |
| Joma**Skolas vide** | * Labvēlīgas darba atmosfēras pilnveide.
* Skolēnu atbildības veicināšana par savu uzvedību, rīcību un pieklājības normu ievērošanu.
* Mācīt skolēniem konstruktīvus konfliktu un problēmu risināšanās modeļus.
 | * Skolā turpinās darbs, lai nodrošinātu skolēniem emocionāli pozitīvu mācību vidi. Mājīgi kabineti, ērti soli un krēsli, sakārtota estētiskā vide. Tiek labiekārtota skolas apkārtne, logopēda kabinets, skolēni regulāri iesaistās skolas noformēšanā.
* Turpinās skolas tradīcijas, organizējot daudzveidīgus ārpusstundu pasākumus, izstādes, ekskursijas, pārgājienus, pasākumus kopā ar vecākiem.
* Skolā uzmanība tiek pievērsta, lai visi, pirmkārt katrs sevi – cienītu, tad cieņu izrādītu apkārtējiem. Izglītojamie mācās vai pilnveido risināt konfliktus bez vardarbības.
 |
| Joma**Skolas Resursi** | * Mācību resursu pilnveidošana un modernizācija jauno kompetenču realizēšanā.
* Veicināt kvalificētu speciālistu nodrošinājumu iestādē.
 | * Skolā notiek regulāra bibliotēkas fonda atjaunošana, arī digitālo materiālu iegāde. Mācību resursi papildināti sākumskolas, dabaszinību un pirmsskolas programmu realizācijai.
* Skolotāju tālākizglītība tiek mērķtiecīgi plānota un organizēta atbilstoši skolotāju izglītības līmenim un valstī noteiktai kārtībai. Pedagogi aktīvi piedalās novada organizētajos kursos.
 |
| Joma**Skolas darba organizācija, vadība un kvalitātes nodrošināšana** | * Skolas Attīstības plāna īstenošana.
* Izglītojamo vecāku iesaistīšana skolas darbības izvērtēšanā, uzlabošanā.
 | * Skolas attīstības plāns tiek realizēts, pārskatīts, noteiktas prioritātes mācību gadiem. Skolotāju pašvērtējumi – darba pārskati liecina par kvalitatīvu pedagoģisko darbu un ieinteresētību skolas attīstībā.
* Izglītības iestādes vecāki tiek iesaistīti skolas darbā. Lielākā daļa vecāku neatsaka savu palīdzību. Vecāki iesaistās pasākumu organizēšanā, paši piedalās (Ziemassvētku uzvedumā), neatsaka praktisku palīdzību skolas sagatavošanā jaunajam mācību gadam (remontdarbos, arī realizējot projektus, piedāvā transporta pakalpojumus).Turpināt sadarbību ar izglītojamo vecākiem, lai uzturētu labvēlīgu attieksmi pret skolu, veicinātu piederību un atbildību par skolas attīstību.
 |

# 3. Iepriekšējā vērtēšanas perioda ieteikumu izpilde

2014. gada novembrī notika Ēdoles pamatskolas akreditācija 2010. gada 14. septembra MK noteikumu Nr. 852 „Kārtība, kādā akreditē vispārējās un profesionālās izglītības programmas, izglītības iestādes un eksaminācijas centrus’’ 53. p. kārtībā. Rezultātā tika pieņemts lēmums par izglītības iestādes akreditācijas termiņa piešķiršanu no 2014. gada 8 . decembra līdz 2020. gada 7. decembrim.

# 4. Izglītības iestādes sniegums un tā novērtējums ar kvalitātes vērtējuma līmeni atbilstošajos kritērijos

## 4.1. MĀCĪBU SATURS - iestādes īstenotās izglītības programmas

|  |
| --- |
| **III līmenis – labi** |
| Mācību procesu īsteno atbilstoši licencētām izglītības programmām – Pamatizglītības programma (kods 21011111), Speciālā pamatizglītības programma izglītojamiem ar mācīšanās traucējumiem ( kods 21015611), Pirmsskolas izglītības programma (kods 01011111). Izglītības programma ir aktualizēta.Mācību priekšmetu stundu saraksts ir apstiprināts un atbilst licencētai izglītības programmai. Mācību priekšmetu stundu saraksts ir pieejams un pārskatāms. Par izmaiņām mācību priekšmetu stundu sarakstā izglītojamie un pedagogi ir savlaicīgi informēti. Ar mācību priekšmetu stundu sarakstu iespējams iepazīties arī elektroniskajā vidē.Izglītojamo mācību stundu slodze atbilst normatīvo aktu prasībām.Izglītības programmas īstenošana tiek nodrošināta izglītojamo dzīvībai un veselībai drošos apstākļos.Izglītības iestādes vadība nodrošina pedagogus un izglītojamos ar izglītības programmas īstenošanai nepieciešamajiem mācību līdzekļiem (mācību literatūra, metodiskie līdzekļi, papildu literatūra, uzskates līdzekļi, didaktiskās spēles, digitālie mācību līdzekļi un resursi, izdales materiāli, mācību tehniskie līdzekļi, iekārtas un aprīkojums).Izglītības iestāde mērķtiecīgi plāno un sniedz atbalsta pasākumus izglītojamajiem, lai sniegtu pedagoģisko, psiholoģisko, sociālo vai finansiālo atbalstu ( atgādnes mācību priekšmetos, pedagogu, psihologa, logopēda, sociālā pedagoga atbalsts).Izglītības iestādes vadība un pedagogi regulāri sadarbojas izglītības programmas īstenošanā.Pedagogi saņem izglītības iestādes vadības atbalstu, nepieciešamo informāciju un resursus.Izglītības iestāde plāno audzināšanas darbu. Audzināšanas darba plānošanā klašu audzinātāji katra mācību gada sākumā veido audzināšanas programmu klasei, sadarbojas ar pedagogiem un atbalsta personālu, ievēro klašu un dažādu izglītības pakāpju pēctecību.Izglītības iestādē ir izstrādāti audzināšanas darba virzieni audzināšanas mērķa un uzdevumu īstenošanai trīs gadu periodam un audzināšanas darba plāns katram mācību gadam, noteikts atbildīgais par plāna īstenošanu, koordinēšanu un uzraudzību. Tiek veikts audzināšanas darba izvērtējums mācību gada noslēgumā. Klašu audzinātāji veic audzināšanas darba izvērtējumu. Audzināšanas darba plānos, ievērojot vispusīguma un pēctecības principu, ir iekļautas tēmas, kas veido izglītojamā attieksmi pret sevi, citiem, darbu, dabu, kultūru, sabiedrību, valsti, citām kultūrām, pilsoniskumu un patriotismu, veicina izpratni par sabiedrības kopējām vajadzībām, audzinot krietnus, godprātīgus, atbildīgus cilvēkus – Latvijas patriotus.Katru mācību gadu noteiktas galvenās audzināšanas darba prioritātes. |

**Skolas darba pašvērtējums pamatjomā „Mācību saturs’’**

Skolas darba stiprās puses:

Skolotāji strādā atbilstoši apstiprinātiem mācību priekšmeta standartiem, programmām.

Pārbaudes darbu skaitu un laiku klasē un priekšmetā reglamentē skolas vērtēšanas noteikumi, tie atspoguļoti pārbaudes darba grafikā semestrim.

Skolotāji apmeklē seminārus, kursus, jomu mācības novadā atbilstoši MK noteikumiem sevis pilnveidei.

Tālākās attīstības vajadzības:

Efektīvi pedagogiem izmantot skolā pieejamos mācību tehniskos līdzekļus mācību stundu vadīšanā.

Strādāt pie jauno kompetenču ieviešanas, formulējot SR un iegūstot AS ikvienā stundā.

## 4.2. MĀCĪŠANA UN MĀCĪŠANĀS.

### 4. 2.1. mācīšanas kvalitāte

|  |
| --- |
| **III līmenis – labi** |
| Mācību priekšmetu stundas mērķi ir skaidri formulēti, sasniedzami un izglītojamajiem saprotami.Mācību priekšmetu stundas plānojums ir strukturēts, pedagogi veicina mācību priekšmeta stundas mērķu un izvirzīto uzdevumu sasniegšanu.Pedagogi mācību un audzināšanas procesā atbildīgi izmanto informāciju, mācību līdzekļus, materiālus, izvēlas mācību un audzināšanas metodes, izvērtējot to atbilstību izglītojamā attīstībai.Gandrīz visi mācību priekšmetu pedagogi stundas mērķa un uzdevumu sasniegšanai izmanto pieejamos mācību līdzekļus, aprīkojumu un informācijas tehnoloģijas. To pierāda pedagogu savstarpējie un skolas vadības mācību stundu vērojumi un pedagogu pašvērtējumi mācību gada noslēgumā.Gandrīz visu pedagogu izmantotās mācību metodes atbilst mācību satura prasībām un izglītojamo spējām. Mācību metožu izvēle ir daudzveidīga, nepieciešamības gadījumā tā tiek koriģēta, lai atbilstu izglītojamā spējām, uztveres īpatnībām.Mājas darbi sekmē mācību satura apguvi (ja attiecināms). Daudzumu un nepieciešamību izvērtē katrs pedagogs. Mācību process virzīts uz minimālu mājas darbu uzdošanu.Pedagogi veicina izglītojamo pašvērtēšanas prasmju attīstību. Tiek nodrošinātas daudzveidīgas izglītojamo pārbaudes un pašpārbaudes iespējas.Izglītības iestāde organizē mācību priekšmetu olimpiādes, sporta pasākumus un citus ar mācību un audzināšanas procesu saistītus pasākumus un projektus, veiksmīgi sadarbojas ar uzņēmumiem vai organizācijām. Šie pasākumi ir mērķtiecīgi, lietderīgi, kvalitatīvi un labi organizēti. Skolēni motivēti tajos piedalās un uzrāda labas zināšanas, komunikācijas prasmes, uzvedību.Pedagogu skaidrojums ir mērķtiecīgs, piemērots apgūstamajai tēmai un izglītojamo attīstības vajadzībām. Nepieciešamības gadījumā izglītojamiem tiek sniegtas konsultācijas, ja satura apguvē vērojamas grūtības.Pedagogi mācību procesā cenšas iesaistīt visus izglītojamos, rosina viņus izteikt savu viedokli, analizēt un secināt, diskutēt, veidot dialogu, uzklausa un ņem vērā izglītojamo viedokļus un vēlmes, jo skolēnu skaits klasēs ļauj veikt šādas darbības. Lielākā daļa pedagogu nodrošina mācību procesa saikni ar reālo dzīvi un mūsdienu aktualitātēm.Pedagogi regulāri plāno un pilnveido klases stundu saturu, ievērojot mūsdienu aktualitātes un saikni ar reālo dzīvi.Pedagogi sadarbojas mācību procesā, īstenojot starppriekšmetu saikni un sniedzot savstarpēju atbalstu mācīšanas procesā un izglītības kvalitātes sekmēšanā. Radušās problēmas tiek risinātas nekavējoties konkrētā dienā, tiekoties ieinteresētām pusēm, izrunājot problēmu. Izglītības iestāde atbalsta pedagogu savstarpējo pieredzes apmaiņu, popularizējot labās prakses piemērus arī novada līmenī. 2019./ 2020. mācību gadā pieredzes apmaiņa notika regulārās pedagogu kopdarba sanāksmēs pirmdienās, plkst. 15.00.Skolas darba stiprās puses:Regulāri aktualizēta jaunākā informācija.Veicināta pedagogu sadarbība jauno kompetenču ieviešanā.Tālākās attīstības vajadzības:Aktivizēt visu pedagogu aktīvu iesaistīšanos mācību gada metodiskās prioritātes realizēšanā skolā. |

### 4.2.2. mācīšanās kvalitāte

|  |
| --- |
| **III līmenis – labi** |
| Lielākā daļa izglītojamo ir motivēti mācību procesam, izprot mācību darbam izvirzītās prasības, mācību saturu apgūst ar interesi un attīsta savas mācīšanās prasmes, iegūtās zināšanas izmanto praksē, piedaloties dažādās ārpusstundu aktivitātēs, konkursos, olimpiādēs, skatēs. Apliecinājums tam ir vērojums, ka izglītojamie ar interesi iesaistās mācību procesā. Ir nedaudz gadījumu par izglītojamo neiesaistīšanos un nevēlēšanos apgūt mācību saturu. Izglītības iestādē ir izveidota informācijas apmaiņas sistēma starp skolas vadību, pedagogiem, izglītojamajiem un izglītojamo ģimeni. Izglītojamie izprot mācību darbam izvirzītās prasības. Izglītojamie aktīvi piedalās mācību procesā, prot plānot un vērtēt savu mācību darbu, uzņemas līdzatbildību par mācību procesa norisi, spēj vērtēt iegūtās zināšanas un noteikt turpmākās attīstības vajadzības. Izglītojamajiem tiek attīstītas pašvērtēšanas prasmes. Izglītojamie izmanto izglītības iestādes piedāvātos resursus mācību mērķu sasniegšanai (bibliotēka, datori, konsultācijas, pagarinātā grupa, interešu izglītības pulciņi).Lielākā daļa izglītojamo bez attaisnojoša iemesla nekavē mācību stundas. Izglītības iestādē uzskaita mācību stundu kavējumus, analizē to iemeslus un mērķtiecīgi rīkojas kavējumu novēršanai. Skola realizē projektu 8.3.4.0/16/I001 „Atbalsts priekšlaicīgas mācību pārtraukšanas samazināšanai’’,” Pumpurs’’. Cieša sadarbība izveidojusies ar Kuldīgas novada bāriņtiesu, ar sociālo dienestu Kuldīgas novada pašvaldības aģentūru, Valsts policiju, Kurzemes reģiona pārvaldi, Kuldīgas iecirkņa kārtības policijas nodaļu darbā ar izglītojamo ģimenēm, neattaisnotu skolas kavējumu novēršanā. Darbā ar bāriņtiesu darbs notika ar 8 izglītojamiem un viņu ģimenēm. Sociālais dienests strādāja ar 11 izglītojamiem. Valsts policijas redzeslokā bija 2 izglītojamie. Projektā Pumpurs tika iesaistīti 10 izglītojamie.Izglītojamie ir apguvuši prasmi strādāt grupās un mācību procesā sadarboties ar citiem izglītojamajiem, iesaistās kopīgos projektos, prot organizēt darbu kopēja rezultāta sasniegšanai. Izglītojamo komunikācijas prasmes tiek attīstītas. Arvien aktuālāks ir pašvadīts mācību process. Izglītojamiem nereti jāpieņem lēmums, kā objektīvāk rīkoties, kā sasniegt pēc iespējas labāku rezultātu. Prast analizēt savas veiksmes priekšnosacījumus un neveiksmes cēloņus, kurus nepieļaut savā darbībā turpmāk Izglītojamie piedalās izglītības iestādes organizētajos konkursos, olimpiādēs, sacensībās, skatēs, novadu un valsts olimpiādēs, konkursos, sacensībās, skatēs.Izglītojamie ir informēti par izglītības iestādes organizētajiem pasākumiem, kas saistīti ar valsts, sabiedrības un kultūras aktualitātēm, un aktīvi piedalās šajos pasākumos. |

**Skolas darba pašvērtējums pamatjomā "Mācīšana un mācīšanās’’**

Skolas darba stiprās puses

Mācīšana:

Pedagogi mācību procesā iekļauj uzdevumus ar reāliem sabiedrības dzīves notikumiem, faktus no preses un masu mēdijiem utt.

Skolēniem tiek piedāvāti projektu darbi, kuros katrs var patstāvīgi pētīt tēmu, apkopot informāciju, izdarīt secinājumus.

Priekšmetu skolotāji veic valsts pārbaudes darbu analīzi pēc noteiktas skolā izstrādātas veidlapas.

Mācīšanās:

Mācību stundās tiek izmantotas dažādas vērtēšanas un pašvērtējuma metodes.

Pamatojoties uz vērtējumu uzskaiti, skolēniem tiek piedāvātas progresa un attīstības iespējas.

Darbs ikdienā atspoguļo izglītojamo izaugsmes iespējas.

Tālākās attīstības vajadzības

Mācīšana:

Nepieciešams pilnveidot skolā esošo mācību materiālu nodrošinājumu.

Vēlams redzēt atsevišķu mācību metožu demonstrējumu (aprakstā un praktiski).

Ikdienas darbā vadīties pēc Skolēnu mācību sasniegumu vērtēšanas kārtības Ēdoles pamatskolā.

Jācenšas sabalansēt uzdoto mājas darbu apjomu ar skolēna reālajām iespējām.

Lai informētu vecākus, vairāk izmantot skolēnu dienasgrāmatas un saziņas iespējas e-klasē, kontaktēties, izmantojot aplikācijas telefonā (piemēram, WhatsApp ).

Mācīšanās:

Jāveicina skolēnu lielāka atbildība un aktivitāte patstāvīgajā, pašvadītajā mācību darbā.

Izglītojamiem izmantot skolas piedāvājumu individuālam darbam konsultācijās.

### 4. 2.3. vērtēšana kā mācību procesa sastāvdaļa

|  |
| --- |
| **III līmenis – labi** |
| Pedagogi sistemātiski vērtē izglītojamo mācību darbu, ievērojot noteikto vērtēšanas kārtību. Pedagogi pamato un izskaidro izglītojamajiem viņu mācību darba vērtējumu. Izglītojamo mācību sasniegumu vērtēšanas formas un metodiskie paņēmieni atbilst izglītojamā izglītības programmai.Izglītības iestādē pastāv vienotas prasības pārbaudes darbu veidošanai un izglītojamo mācību sasniegumu vērtēšanai, pedagogiem tās jāievēro.Izglītojamajiem ir zināma un saprotama mācību sasniegumu vērtēšanas kārtība apgūstamos mācību priekšmetos. Katra mācību gada sākumā informāciju sniedz mācību priekšmeta skolotājs. Vecāki tiek informēti vecāku sapulcēs, Vērtēšanas noteikumi atrodami skolas mājas lapā (www.edolesskola.kuldiga.lv).Izglītības iestāde ir noteikusi, kā izglītojamie var uzlabot savus mācību sasniegumus, tajā skaitā nosakot iespējamo katra mācību sasnieguma uzlabošanas reižu skaitu un termiņu. Par mācību sasniegumu uzlabošanas iespējām zina visas ieinteresētās puses, pedagogi un izglītojamie tās ievēro. Vērtēšanas kārtība atrodas skolas mājas lapā. Pedagogi uzskaita izglītojamo mācību sasniegumu vērtējumus izglītības iestādes noteiktajā kārtībā. Vērtējumu uzskaites pārraudzība ir sistemātiska.Izglītības iestādē ir informācija par katra izglītojamā mācību sasniegumiem. Izveidota vienota sistēma mācību sasniegumu vērtējumu apkopošanai un analīzei. Vērtējums un vērtēšanas metodes sniedz izglītojamajiem atbalstu turpmākajā mācību procesā un motivē mācību sasniegumu uzlabošanai. Mācību priekšmetu pedagogi nekavējoties ziņo klašu audzinātājiem par problēmām mācību procesā, tiek analizēta situācija, meklēts risinājums, iesaistot procesā skolēnu, skolēna vecākus. Pēc individuālās tikšanās vai telefoniskas sarunas, sarunas tiek fiksētas e – klases žurnālā „ Individuālās sarunas’’. Skolā tiek praktizētas sarunas ar uzaicinātām ieinteresētām pusēm – skolēns, vecāki, skolotāji, skolas vadība. Sarunas ar noteikto rīcību turpmāk tiek protokolētas un visu pušu parakstītas. Mācību procesā notiek izglītojamo pašvērtēšana un savstarpējā vērtēšana.Izglītojamos un izglītojamo ģimenes regulāri iepazīstina ar mācību sasniegumiem un to attīstības dinamiku. Pēc vajadzības katra mēneša 1. nedēļā izglītojamie saņem sekmju izrakstus no e – klases, ar tiem iepazīstas arī skolēna vecāki.Skolas stiprās puses Skolā ir pieņemta, apstiprināta un ikdienas darbā tiek pielietota mācību sasniegumu vērtēšanas kārtība.Izglītojamie, vecāki, aizbildņi ir informēti par vērtēšanas kārtību.Turpmākās attīstības vajadzības Pilnveidot vērtēšanas kārtību, ja tiek iesniegti pamatoti priekšlikumi skolas direktoram.  |

## 4.3. IZGLĪTOJAMO SASNIEGUMI.

### 4.3.1. izglītojamo sasniegumi ikdienas darbā.

 Izglītības iestāde uzrauga statistisko informāciju par izglītojamo mācību sasniegumiem ikdienas darbā gan pēc mācību priekšmetiem, gan pēc klasēm, sekojot pēc ierakstiem e – klasē.

 Izglītības iestādē ir pieejama statistiskā informācija par izglītojamo mācību sasniegumiem ikdienas darbā, izmantojot informāciju e - klasē.

Izglītības iestāde ir identificējusi problēmas izglītības iestādes izglītojamo ikdienas mācību darbā, plāno un īsteno veiktajā izvērtējumā balstītas darbības ikdienas mācību sasniegumu uzlabošanai.

 Izglītības iestāde analizē izglītojamo mācību sasniegumus ikdienas darbā un valsts pārbaudes darbos. Pēc vienotas veidlapas pedagogi izvērtē darbu rezultātus, nosaka turpmāko rīcību. Ar rezultātiem tiek iepazīstināta pedagoģiskā padome. Nepilnību uzlabošanā tiek aicināti iesaistīties arī citu priekšmetu pedagogi, kuri pasniedz kādu priekšmetu konkrētā klasē.

 Izglītības iestādē ir noteikta kārtība izglītojamo ikdienas sasniegumu uzskaitei. Tās ievērošana tiek pārraudzīta.

 Izglītības iestāde seko izglītojamo ikdienas sasniegumu dinamikai katrā mācību priekšmetā katram izglītojamajam.

Skolas stiprās puses

Izglītojamo nelielais skaits klasē ļauj uzraudzīt katra izaugsmi.

Pedagogiem iespējams sniegt individuālas konsultācijas pēc nepieciešamības.

Tālākās attīstības vajadzības.

Ikdienas darbā pedagogiem pamanīt izglītojamā spējas, lai izglītojamais saņemtu izglītību atbilstošā programmā.

### 4.3.2. Izglītojamo sasniegumi valsts pārbaudes darbos.

1. Izglītības iestāde apkopo statistisko informāciju par izglītojamo valsts pārbaudes darbu (3.kl., 6.kl., 9.kl.) rezultātiem par pēdējiem trīs mācību gadiem.

2. Izglītības iestāde analizē valsts pārbaudes darbu (3.kl., 6.kl., 9.kl.) rezultātus, salīdzina tos ar kopvērtējumu novadā, valstī.

3. Izglītības iestāde secinājumus par valsts pārbaudes darbu (3.kl., 6.kl., 9.kl.) rezultātiem izmanto mācību procesa pilnveidei.

4. Izglītības iestādē analizē izglītojamo mācību sasniegumu atšķirības cēloņus, ja valsts pārbaudes darbu (3.kl., 6.kl., 9.kl.) rezultāti atšķiras no salīdzināmajiem rādītājiem vairāk par 10%.

5. Izglītības iestāde valsts pārbaudes darbu rezultātu (3.kl., 6.kl., 9.kl.) analīzē iegūtos secinājumus izmanto mācību sasniegumu uzlabošanai. Izvērtējam rezultātus savā izglītības iestādē pedagoģiskās padomes sēdē. Tiek noteikts turpmākais darbs ar izglītojamiem savu trūkumu novēršanai. Par rezultātiem tiek informēti arī vecāki.

**Skolas darba pašvērtējums pamatjomā "Skolēnu sasniegumi"**

Skolas darba stiprās puses:

Talantīgākajiem skolēniem tiek piedāvātas izaugsmes iespējas, diferencējot darbu stundās un iesaistot viņus ārpusstundu mācību aktivitātēs, papildus konsultācijās.

Lielākā daļa skolēnu sekmīgi izpilda pamatprasības mācību priekšmetos.

Vērojama individuālu skolēnu izaugsme mācību darbā (skolas konkurss „Progresīvākais skolēns’’).

Valsts pārbaudes darbu vērtējumi mācību priekšmetos pārsvarā sakrīt ar gada vērtējumiem vai atšķiras par vienu balli.

Valsts pārbaudes darbos dominējoši rezultāti 9.klasei ir virs novada vidējā vērtējuma.

Katru mācību gadu tiek iegūtas godalgotas vietas mācību priekšmetu olimpiādēs un konkursos novadā, reģionā.

Tālākās attīstības vajadzības:

Akcentēt mājas darbu nozīmību kā vienu no metodēm, kas pierāda patstāvīgā darba kvalitāti.

Veicināt skolēnu pozitīvu mācību motivāciju un popularizēt viņu mācību sasniegumus.

Veicināt vecāku līdzdalību un palīdzību skolēnu motivācijas veidošanā.

Turpināt skolēnu stimulēšanu pozitīviem mācību sasniegumiem.

##  4.4. ATBALSTS IZGLĪTOJAMIEM.

### 4.4.1. psiholoģiskais atbalsts, sociālpedagoģiskais atbalsts.

|  |
| --- |
| **III līmenis – labi** |
| Izglītības iestādē darbojas atbalsta personāls. Izglītojamo psiholoģiskās un sociālpedagoģiskās vajadzības tiek apzinātas. Šo informāciju izmanto izglītojamo atbalstam un sadarbībai ar valsts un pašvaldības atbildīgajām institūcijām.Izglītības iestādē bez ievērības neatstāj un izvērtē uzvedības problēmas un vardarbības gadījumus. Izglītojamie un personāls zina, kā rīkoties vardarbības gadījumos.Personāls sniedz psiholoģisko un sociālpedagoģisko atbalstu izglītojamajiem.Izglītības iestāde cenšas iegūt nepieciešamo informāciju par izglītojamo veselību un individuālajām vajadzībām. Izglītības iestāde ievēro saņemtos norādījumus.Izglītības iestādē izglītojamajiem piedāvā ēdināšanas pakalpojumus, veicina veselīgas pārtikas pieejamību un lietošanu. Tiek ievērotas uztura īpatnības un izglītojamie nodrošināti ar attiecīgu ēdienu.Izglītības iestādē popularizē veselīgu dzīvesveidu un organizē veselību veicinošus pasākumus. Skola ir ekoskola no 1998. gada.Izglītības iestādē piedāvā pagarinātās dienas grupas nodarbības ar saturīgu brīvā laika pavadīšanu pēc mācību stundām līdz došanās mājup.Skolas stiprās pusesSkolā pieejams atbalsta personāls – logopēds, psihologs, sociālais pedagogs.Skolā tiek strādāts pie pozitīvās emocionālās vides uzlabošanas.Tālākās attīstības vajadzības.Atpūtas zonu papildināšana, uzlabošana skolas telpās un skolas teritorijā.Nodrošināt izglītojamiem atbalsta personāla pakalpojumus. |

### 4.4.2. izglītojamo drošības garantēšana (drošība un darba aizsardzība)

|  |
| --- |
| **III līmenis – labi** |
| Telpās ir izvietoti drošības noteikumi, norādes, drošības instrukcijas. Pastāv noteikta kārtība ārpusstundu pasākumu organizēšanai. Pasākumi tiek plānoti, ir atbildīgie par pasākumu, notiek dalībnieku instruktāžas drošības ievērošanai, ko izglītojamie apstiprina ar parakstu instruktāžas žurnālā.Personāls zina, kā nodrošināt izglītojamo drošību un rīkojas atbilstoši.Izglītojamie jūtas droši izglītības iestādes telpās, apkārtnē.Visi izglītojamie zina, kā rīkoties ārkārtas situācijās vai evakuācijas gadījumā. Ir notikušas praktiskās mācības par rīcību ārkārtas situācijās.Izglītojamie un personāls zina, kā rīkoties traumu un pēkšņas saslimšanas gadījumos. Izglītības iestāde nodrošina neatliekamās palīdzības sniegšanu līdz ātrās palīdzības ierašanās brīdim.Izglītības iestādē pirmo medicīnisko palīdzību sniedz izglītības iestādes darbinieks, kas apmācīts pirmās palīdzības sniegšanā saskaņā ar normatīvajos aktos par apmācību pirmās palīdzības sniegšanu. 3 pedagogiem ir apliecības par pirmās palīdzības sniegšanu. Noteikta izglītojamo vecākiem un citām personām uzturēšanās kārtība izglītības iestādē.Skolas stiprās pusesSkolas kabinetos, koridoros ir informācija par avārijas dienestu izsaukšanu.Katru mācību gadu notiek SIA „FUTURE DEVELOPMENT’’ apmācība skolas kolektīvam „Darba aizsardzības un ugunsdrošības pakalpojuma nodrošināšana Kuldīgas novada pašvaldībā’’.Skolas darbinieki ir informēti par rīcību nelaimes gadījumā.  Tālākās attīstības vajadzības. Nepieciešamas VUGD atkārtotas praktiskās apmācības izglītojamiem skolā.  |

### 4.4.3. atbalsts personības veidošanā

|  |
| --- |
| **III līmenis – labi** |
| Izglītības iestādē darbojas izglītojamo pašpārvalde, eko padome. Tās darbs tiek plānots.Izglītojamie iesaistās izglītības iestādes padomes darbā. Pedagogi veicina izglītojamo iesaistīšanos izglītojamo pašpārvaldes un izglītības iestādes padomes darbā, nodrošinot izglītojamo pārstāvniecību un līdzdalību priekšlikumu izteikšanā, lēmumu pieņemšanā un izpildes nodrošināšanā.Izglītojamo pašpārvaldes iniciatīvas un lēmumi pēc iespējām izglītības iestādē tiek atbalstīti un īstenoti. Izglītojamie ir informēti par izglītojamo pašpārvaldes darbību un darbības rezultātiem, piedalās pašpārvaldes rīkotajās aktivitātēs.Izglītības iestādē tiek plānoti un organizēti daudzveidīgi ārpusstundu pasākumi. To sagatavošanā un norisē iesaistās izglītojamie. Izglītības iestādes pedagoģiskais kolektīvs izvērtē pasākuma lietderību.Izglītības iestāde plāno un organizē valstiskās audzināšanas pasākumus, stiprinot izglītojamā valstiskuma apziņu, veicinot pilsonisko līdzdalību un iniciatīvu, lojalitāti un patriotismu (svinīgie valsts jubilejas pasākumi skolā, svinīgi pasākumi Ēdoles kultūras namā, Lāčplēša dienas aktivitātes, konkursi klašu grupām par Latviju).Izglītības iestāde veicina lepnumu par Latvijas valsti un cilvēkiem, stiprina piederību savai izglītības iestādei, novadam, pilsētai un valstij.Klases stundas veicina vispusīgu personības attīstību. Klases stundu saturs atbilst izglītības iestādes audzināšanas darba plāna saturam. Tajā ietvertas tēmas: sevis izzināšana un pilnveidošana; es ģimenē, klasē un skolā; sabiedriskā līdzdalība; karjeras izvēle; veselība un vide; drošība u.c. Klases stundas tiek tematiski plānotas un regulāri notiek visām klasēm vienlaicīgi – pirmdienās 1. stunda.Audzināšanā tiek veicināta indivīda brīvas domāšanas un rīcības izpausmes: atbildība, centība, drosme, godīgums, gudrība, laipnība, līdzcietība, mērenība, savaldība, solidaritāte, taisnīgums un tolerance.Izglītības iestādes interešu izglītības programmu piedāvājums veicina vispusīgu personības attīstību. Interešu izglītības programmu izvēle un izstrāde ir pamatota un mērķtiecīga, izglītojamajiem un izglītojamo ģimenēm ir pieejama informācija par programmām un nodarbību norises laikiem. Notiek interešu izglītības programmu izpildes un rezultātu analīze. Interešu izglītības pedagogi katra mācību gada noslēgumā prezentē savu darbu, sniedz atskaiti.Izglītības iestādes bibliotekārs sniedz kvalitatīvu un profesionālu atbalstu izglītojamo personības veidošanā. Izglītības iestāde īsteno dažādus un daudzveidīgus lasīšanas veicināšanas pasākumus un atbalsta izglītojamos informācijas meklēšanas un izmantošanas prasmju apguvē. Sadarbībā ar sākumskolas klašu audzinātājiem bibliotēkā tiek organizēts lasītveicināšanas konkurss „Es lasu, vai tu arī lasi?’’Skolas stiprās pusesKatras klases audzinātājs izstrādā klases stundu programmu, vadoties pēc VISC paraugprogrammas, ņemot vērā izglītojamo intereses un vajadzības.Skolā tiek plānoti un realizēti daudzveidīgi ārpusstundu pasākumi, kas veicina personības attīstību (uzstāšanās publikas priekšā, radošās darbnīcas). Piemēram, koncerti ar mūzikas skolas skolēnu uzstāšanos, deju kolektīvu priekšnesumi, projektu darbu prezentēšana gan mācību priekšmetu ietvaros, gan skolas mērogā. Tradicionāls pasākums visu izglītojamo un arī vecāku iesaistīšana Ziemassvētku uzvedumā, kad visi uzstājas uz Ēdoles kultūras nama skatuves.Tālākās attīstības vajadzībasVairāk iesaistīt izglītojamo ekopadomi būt inovatīviem jaunu pasākumu ieviešanā un to organizēšanā skolā. |

### 4.4.4. atbalsts karjeras izglītībā

|  |
| --- |
| **III līmenis – labi** |
| Izglītības iestādē ir pieejama aktuāla un vispusīga informācija, tajā skaitā elektroniskā formā, par īstenotajām izglītības programmām.Izglītības iestādē organizē informatīvos pasākumus izglītojamajiem, potenciālajiem izglītojamajiem, izglītojamo ģimenēm par skolas piedāvājumu un izglītošanās iespējām pēc pamatskolas.Izglītības iestādes tīmekļa vietnē iespējams iepazīties ar informāciju par skolas dzīves norisēm. Izglītības iestādē kā integrēta mācību un audzināšanas procesa sastāvdaļa visām izglītojamo vecumgrupām ir pieejama karjeras izglītības programma izglītojamajiem to interešu un spēju apzināšanai, darba pasaules un profesiju iepazīšanai. Tiek veicināta izglītojamo dalība projektos, konkursos, izstādēs, olimpiādēs, dažāda līmeņa sacensībās, ārpusstundu pasākumu sagatavošanā un norisē. Ik mācību gadu notiek Ēnu dienas vecāko klašu skolēniem. Uzņēmumu apmeklējumi, profesiju iepazīšana klātienē. Pēc Ēnu dienas apmeklējuma izglītojamie veic attiecīgās profesijas analīzi. Veic stipro, vājo pušu apzināšanu. Izvērtē savas intereses profesijas izvēlē. Ar sagatavoto prezentāciju Ēnu dienu dalībnieks iepazīstina skolas biedrus. Katrs izglītojamais sagatavo publisko runu, ar ko uzstājas 7. – 9. klašu izglītojamo auditorijai. Karjeras konsultants piedāvā nodarbību vadīšanu klasēs, atbilstoši karjeras tēmām (no VISC paraugplāna Karjeras izglītībai) un vajadzībām konkrētās klases izglītojamiem.Karjeras izglītības pasākumu koordinēšanu un vadīšanu veic Karjeras konsultants. Karjeras atbalsta īstenošana tiek izvērtēta pedagoģiskās padomes sēdē. Vienmēr tiek uzklausīti ierosinājumi un pēc iespējām realizēti. Pārsvarā visi izglītības iestādes pedagogi mācību priekšmetu saturu īsteno, popularizējot to un sasaistot ar iespējamo profesiju nākotnē. Lai atbalstītu karjeras attīstību, izglītojamajiem nodrošināta brīvi pieejama daudzveidīga informācija, tajā skaitā informatīvie materiāli par tālākizglītības iespējām vidējās profesionālās un augstākās izglītības iestādēs un to piedāvāto izglītības programmu izvēles nosacījumiem, par darba pasaules daudzveidību, tās attīstības tendencēm, dažādām profesijām.Izglītības iestādes organizētajos karjeras izglītības pasākumos ir iesaistīti dažādu profesiju pārstāvji, izglītības iestādes absolventi un izglītojamo ģimenes, tikšanās ar mācību iestāžu pārstāvjiem, kuri prezentē savas mācību iestādes vecāko klašu skolēniem. Notikušas Radošās darbnīcas Karjeras nedēļā oktobrī. Skolas absolventi labprāt ierodas skolā un prezentē savu izvēlēto mācību iestādi, norādot vecāko klašu izglītojamiem, kas būtu jāievēro mācoties pamatskolā.Izglītības iestādē tiek apkopota un analizēta informācija par absolventu turpmākajām gaitām, tā tiek izmantota karjeras izglītības pasākumos. Izglītojamie tiek motivēti izvēlēties novada tālākizglītības mācību iestādes. Izglītības iestādē tiek sniegts individuālais atbalsts izglītojamiem, kuri atgriežas no ārzemēm (konsultācijas izglītojamam, vecākiem).Atbalsta personāls nodrošina kvalitatīvu palīdzību izglītojamajiem, sadarbojas ar mācību priekšmetu pedagogiem, klašu audzinātājiem un izglītojamo ģimenēm.Skolas stiprās pusesKatru mācību gadu vecāko klašu izglītojamie izmanto iespēju apmeklēt sev interesējošu profesijas pārstāvi.Karjeras konsultants palīdz noorganizēt katram izglītojamam tikšanos ar ēnojamo.Skola atbalsta izglītojamo atvērto dienu apmeklējumus nākošās mācību iestādēs, labprāt uzņem skolu pārstāvjus informācijas sniegšanai 9. klases izglītojamiem.Tālākās attīstības vajadzībasMotivēt izglītojamos jau jaunākās klasēs iepazīties ar profesijas daudzveidību, apmeklējot karjeras konsultantu, lai plānotu savas karjeras izvēli laicīgi. |

### 4.4.5. atbalsts mācību darba diferenciācijai

|  |
| --- |
| Izglītības iestāde veicina un atbalsta talantīgo izglītojamo dalību konkursos, olimpiādēs, projektos, pētniecības darbu izstrādē. Izglītības iestāde atbalsta pedagogus darbā ar talantīgajiem izglītojamajiem. Mācību gada sākumā tiek apzināti spējīgākie, talantīgākie izglītojamie, lai uzsāktu darbu konsultācijās attiecīgo prasmju, iemaņu attīstīšanā. Labākie izglītojamie tiek motivēti piedalīties novada organizētajās Talantu skolas nodarbībās. 2019./ 2020. mācību gadā reizi mēnesī uz nodarbībām devās 5 mūsu skolas izglītojamie. Mācību procesā pedagogi ņem vērā izglītojamo talantu, intereses un spējas. Iesaista izglītojamos interešu izglītības pulciņos, lai katrs spētu attīstīt savas spējas, talantus. Skolā darbojas bērnu mūzikas skola, kurā iesaistīti ap 30 % skolēnu.Izglītības iestādē sistemātiski organizē darbu ar izglītojamajiem, pedagogi veido individuālos plānus skolēniem, kuriem mācības sagādā grūtības vai kas ilgstoši nav apmeklējuši izglītības iestādi. Klašu izglītojamo spējas, intereses ir atšķirīgas. Izglītojamiem tiek piedāvāts veikt uzdevumu sev pieņemamā tempā, tiek samazināts uzdevuma apjoms, lai realizētu diferencētu pieeju, kuras rezultātā jāpanāk visu izglītojamo iesaistīšanos procesā. Atbalsta sniegšanā klašu audzinātāju, mācību priekšmetu pedagogu un izglītojamo ģimeņu sadarbība tiek organizēta, lai sasniegtu optimālus rezultātus. Skolas stiprās pusesAr atbalsta personāla (logopēda, psihologa) palīdzību tiek diagnosticētas izglītojamo spējas iesaistīties mācību procesā.Tiek veidoti individuālie plāni izglītojamiem.Skolā tiek organizētas dažādas aktivitātes talantu attīstībai (koncerti, konkursi, skates).Tālākas attīstības vajadzībasDažādu metožu, paņēmienu izmantošana mācību stundās, lai visus izglītojamos iesaistītu aktīvā darbībā.Pamanīt ikviena izglītojamā spējas, lai ar mācību priekšmeta starpniecību attīstītu viņa talantus.. |

### 4.4.6. atbalsts izglītojamiem ar speciālām vajadzībām.

 Izglītības iestādē ir pieejami pedagoģiski medicīniskās komisijas atzinumi izglītojamiem ar mācīšanās traucējumiem, tie ir aktualizēti.

Izglītības iestādes piedāvājums un atbalsta sniegšana izglītojamajiem ar speciālām vajadzībām un izglītojamo ģimenēm izglītības un atbalsta saņemšanai atbilst izglītojamo attīstības līmenim, spējām un veselības stāvoklim. Izglītojamiem tiek veidots individuālais plāns mācību priekšmetos, kuros ir grūtības. Plāna veidošanā tiek iesaistīts mācību priekšmeta pedagogs, atbalsta personāls, pats izglītojamais. Par plāna īstenošanu tiek informēti un tā realizēšanā tiek iesaistīti izglītojamā vecāki.

 Izglītības iestādē ir atbilstošs pedagoģiskais personāls, resursi, ir asistenta un atbalsta personāla nodrošinājums.

 Izglītības iestādē koordinē un pārrauga darbu ar izglītojamajiem ar speciālām vajadzībām – mācību traucējumiem.

 Izglītības iestādē izglītojamajiem ar speciālām vajadzībām, kuriem ir vairāki traucējumi, piemēram, redzes, dzirdes vai kustību traucējumi, nodrošina apmācību atbilstoši traucējumu veidam (redzes – iespējams mācību materiālus kopēt palielinātā formātā, sēdināt izglītojamos pirmos solos, raudzīties, lai izglītojamie nēsā brilles. Dzirdes – izglītojamam ir dzirdes aparāts, mācību stundās pedagogi raugās, lai būtu skaidri norādījumi, pārliecinās, vai izglītojamais saklausījis un sapratis informāciju. Īslaicīgi kustību traucējumi 2019./ 2020. mācību gadā bija vienam izglītojamam. Organizējām mācību procesu attālināti un piemērojām mācību telpas skolas 1. stāvā).

  Izglītības iestāde nodrošina izglītojamo ar speciālām vajadzībām integrēšanu mācību un audzināšanas procesā.

Izglītības iestādē ir licencēta Speciālās izglītības programma izglītojamiem ar mācīšanās traucējumiem.

Izglītības iestāde izvērtē, pilnveido atbalsta sistēmas struktūru, darbības formas, veiktos pasākumus un sasniegtos rezultātus.

Skolas stiprās puses.

Skolā ir licencēta programma izglītojamiem ar mācīšanās traucējumiem (kods 21015611)

Skolā vadās pēc pedagoģiski medicīniskās komisijas ieteikumiem darbā ar izglītojamiem, kuriem noteikti mācīšanās traucējumi.

Tālākās attīstības vajadzības

Uzskatāmu atgādņu veidošana mācību priekšmetos izglītojamiem ar mācīšanās traucējumiem.

Individuālo konsultāciju efektīva izmantošana darbā ar izglītojamiem, kuriem noteikti mācīšanās traucējumi.

### 4.4.7. sadarbība ar izglītojamā ģimeni

|  |
| --- |
| **III līmenis – labi** |
| Izglītības iestāde regulāri informē izglītojamo ģimenes par izglītības iestādes darbību, mācību un audzināšanas procesu. Izglītojamo ģimenēm sniegtā informācija ir kvalitatīva un savlaicīga. Informācijas sniegšanā izmanto e – klasi, WhatsApp, tikšanos klātienē. Izglītības iestāde izglītojamo ģimenes informē par izglītības iestādes atbalstu izglītojamo personības attīstībai.Izglītības iestāde sadarbojas ar izglītojamo ģimenēm gadījumos, kad izglītojamajiem ir nepieciešams atbalsts. Nepieciešamības gadījumā tiek piesaistīti sociālie dienesti. Izglītojamo ģimenes var izteikt savus iebildumus un ierosinājumus gan skolas vadībai, skolotājiem, gan e – klasē. Izglītojamo ģimeņu izteiktos priekšlikumus analizē un secinājumus izmanto skolas turpmākajā darbībā.Izglītības iestādes sniegtā informācija izglītojamo ģimenēm par izglītojamo sasniegumiem, mācību priekšmetu stundu apmeklējumiem, uzvedību un attieksmi pret mācību darbu ir regulāra. Katrs negadījums, ierosinājums tiek risināts nekavējoši.Izglītības iestāde ievieto informāciju izglītojamo ģimenēm izglītības iestādes tīmekļa vietnē. 2019./ 2020. Mācību gadā vairakkārt izglītojamo ģimenes saņēma informāciju e – klasē par mācību procesa norisi Covid – 19 epidēmijas sakarā. Izglītības iestāde iesaista izglītojamo ģimenes izglītības iestādes un klases audzināšanas pasākumos. Izglītības iestādē tiek plānoti un regulāri organizēti daudzveidīgi pasākumi izglītojamo ģimenēm pieejamā laikā. Pasākumu kvalitāte tiek analizēta, un secinājumi izmantoti turpmākajā darbībā.Izglītības iestādes padomē izglītojamo vecāku pārstāvji ir vairākumā. Izglītības iestādes padomes vadītājs ievēlēts no izglītojamo vecāku pārstāvju vidus. Izglītojamo vecāku pārstāvji izstrādā un iesniedz priekšlikumus par izglītības iestādes ikdienas darbību un iesaistās izglītības iestādes darbības plānošanā un pilnveidošanā savas kompetences robežās. |

**Skolas darba pašvērtējums pamatjomā "Atbalsts skolēniem’’**

Skolas darba stiprās puses:

Skolā ir interešu izglītības iespējas.

Skolotāji papildus strādā ar talantīgiem skolēniem un skolēniem, kuriem ir grūtības mācību darbā.

Skolas bibliotēka nodrošina skolēnus ar mācību grāmatām, kuras ievadītas vienotajā „Alises” programmā.

Pašvaldība apmaksā skolēnu ceļa izdevumus, ēdināšanu.

Skola sadarbojas ar bērnu tiesību aizsardzības institūcijām.

Skolā tiek atbalstītas Ēnu dienas 8. un 9. klašu skolēniem.

Tālākās attīstības vajadzības:

Sadarbībā ar vecākiem jāveicina lielākas skolēnu daļas iesaistīšanos dažādos interešu pulciņos skolā, izmantot piedāvājumu novadā.

Jāpopularizē Ēnu dienu pasākumus karjeras izvēlē.

Pilnveidot skolēniem radošu, atbilstošu mūsdienu prasībām, mācību vidi.

## 4.5. IZGLĪTĪBAS IESTĀDES VIDE.

### 4.5.1. mikroklimats

|  |
| --- |
| **IV līmenis – ļoti labi** |
| Izglītības iestāde veiksmīgi plāno un veido izglītības iestādes tēlu, kopj esošās tradīcijas un ievieš jaunas (Tēvu dienas atzīmēšana kopā ar tētiem). Izglītības iestāde nodrošina cieņpilnu attieksmi pret valsts simboliem un to lietošanu atbilstoši Latvijas Republikas normatīvajos aktos noteiktajai kārtībai.Pedagogi ir objektīvi, mācību un audzināšanas procesā ievēro politisko neitralitāti, pedagoģijas, profesionālās ētikas, cilvēktiesību un humānisma principus, ar savu rīcību nediskreditē izglītības iestādi un valsti.Izglītojamie un personāls jūtas vienlīdzīgi neatkarīgi no dzimuma, nacionālās, reliģiskās piederības, sociālā stāvokļa vai citiem apstākļiem. Izglītības iestādē ievēro katra izglītojamā attīstības individuālās īpatnības, kultūras atšķirības, dažādas spējas un speciālās vajadzības.Izglītības iestādē ievēro vienlīdzīgas attieksmes principu. Personāls un izglītojamie savā darbībā ievēro un veicina vispārcilvēcisko un demokrātijas vērtību apguvi, sekmē to ievērošanu izglītības iestādē. Iestādē novērtē labu, cieņpilnu uzvedību. Audzēkņi demonstrē labu uzvedību dažādos ārpusklases pasākumos. Izglītības iestādē demokrātiski tiek deleģēti pienākumi un uzdevumi personālam un izglītojamajiem. Ja pienākumi neietilpst darba pienākumos, kolektīvs tiek informēts par veicamo. Ikviens skolas darbinieks ir tiesīgs izteikt ierosinājumus skolas darba uzlabošanā. Priekšlikums tiek uzklausīts un ir aktīvi skolas darbinieki, kuri atbalsta idejas un pats piesakās paveikt uzticēto. Piemēram, ir ierosinājums noorganizēt ārpusdarba pasākumu. Tas prasa laiku, iedziļināšanos. Skolas vadības darbība notiek, ievērojot ikviena ierosinājumus, veicot izvērtējumu un nonākot pie optimālākā varianta jebkurā situācijā.Konfliktsituācijas tiek risinātas savlaicīgi un taisnīgi (Pedagogu īsās piecminūtes starpbrīdī. Ja ir situācija, informācija, kura risināma vai nododama nekavējoties, tad tā tiek risināta).Izglītības iestādes vadības, personāla un izglītojamo attiecības ir cieņpilnas, tajās valda labvēlība.Jaunie izglītojamie un personāls, iekļaujoties izglītības iestādes dzīvē, izjūt atbalstu. Katrs jauns skolēns tiek uzņemts skolas saimē, iedrošināts, atbalstīts.Personāls un izglītojamie atbalsta pozitīvas uzvedības veicināšanu izglītības iestādē. Lielākā daļa skolēnu novērtē labas uzvedības nozīmi pozitīvas atmosfēras veidošanā klasē, skolā.Izglītības iestāde izvērtē pārkāpumus, izvēlas nepieciešamos risinājumus pārkāpumu un to iespējamības novēršanai.Attieksme pret apmeklētājiem ir laipna un korekta. |

### 4.5.2. fiziskā vide un vides pieejamība

|  |
| --- |
| **IV līmenis – ļoti labi** |
| Izglītības programmas īstenošana tiek nodrošināta izglītojamo dzīvībai un veselībai drošos apstākļos. Izglītības iestādes telpu platība un tehniskais aprīkojums atbilst būvniecības, drošības un higiēnas prasībām. Ik gadu notiek vides drošības novērtējums, kolektīva instruēšana savas un apkārtējo drošības ievērošanā (Media control).Izglītības iestāde veicina izglītības pieejamību visiem. Piesaistām izglītojamos ar savu pozitīvo, labvēlīgo vidi.Sanitārhigiēniskie apstākļi, piemēram, apgaismojums, temperatūra, uzkopšana, izglītības iestādes telpās ir atbilstoši mācību un audzināšanas procesa prasībām.Izglītības iestādes telpas atbilst izglītības programmas īstenošanai, ir funkcionālas, estētiski noformētas, tīras un kārtīgas.Izglītības iestāde iesaista un motivē izglītojamos piedalīties iestādes vides veidošanā, sakopšanā un sakārtošanā. Izglītojamos tiek audzinātas prasmes sakopt savu darba vietu, 9. klases izglītojamie atstāj piemiņu skolai ar savām rokām darinātiem aizkariem (meitenes), zēni izveido kādu vides objektu (2019./2020. mācību gada absolventi zēni labiekārtoja velosipēdu novietni pie skolas), rudeņos un pavasaros izglītojamie kopā ar klases audzinātājām sakopj plašo skolas apkārtni, piedalās talkās arī pagastā. Tiek veicināta izglītības iestādes resursu taupīga izmantošana, droša, veselīga un dabai draudzīga vide. Izglītojamie demonstrē ieinteresētību vides sakārtošanā, lai tā būtu patīkama pašiem un skolas ciemiņiem.Izglītības iestādei piederošā teritorija ir estētiski iekārtota, apzaļumota, sakopta un uzturēta labā kārtībā. Regulāri notiek tās atjaunošana, papildināta. Skolas apkārtnes labiekārtošanā, objektu izveidošanā atpūtai, sportam, iesaistās arī bijušie absolventi. Pie skolas absolvents ar domu biedru grupu, piesaistot Darīsim paši projekta līdzekļus, izveidoja ielu futbola laukumu GHETTO. Skolēni izturas saudzīgi pret dabu, ierīcēm. Informē, ja noticis kāds negadījums. Izturas neiecietīgi pret ļaundarbīgām izpausmēm.Pie izglītības iestādes ēkas ir novietots Latvijas valsts karogs, eko skolas karogs, ES karogs.Izglītības iestādes 1. stāva vestibilā ir svinīgā siena, kur atrodas valsts prezidenta foto, himna, ģerbonis. Skolas himna, tās autores, skolas karogs, īsa tā rašanās vēsture. Skolai ir sava eko himna un eko ģerbonis.Izglītības iestādes apkārtnē ceļu satiksme organizēta tā, lai izglītojamie varētu justies droši. Drošības uzlabošanai izmantoti inženiertehniskie risinājumi, piemēram, ātruma ierobežojumi, iekārtotas autostāvvietas, pirms iebraukšanas skolas teritorijā ir „guļošais policists’’. |

**Skolas darba pašvērtējums pamatjomā "Skolas vide’’**

Skolas darba stiprās puses

Mikroklimats

Skolā dominē cieņpilna attieksme starp izglītojamiem, starp pedagogiem, starp izglītojamiem un pedagogiem.

Bijušo absolventu labvēlīga attieksme pret skolu un iegūtās izglītības objektīvs novērtējums.

Citu pašvaldību skolu skolēni par savējo izvēlas mūsu skolu.

Nevainojama izglītojamo uzvedība ārpusstundu un ārpusklases pasākumos.

Skolas fiziskā vide un vides pieejamība

Skolas gaiteņi ir mājīgi, gaiši. Tie tiek noformēti atbilstoši mācību gada pasludinātajai prioritātei vai svētku noformējumā.

Skaista un sakopta skolas apkārtne, kuras sakopšanā piedalās arī skolēni kopā ar skolotājiem.

Tālākās attīstības vajadzības

Mikroklimats

Veidot un veicināt skolēnu atbildību par savu uzvedību, rīcību un pieklājības normu ievērošanu.

Sabiedrības noslāņošanās jūtama arī skolā; nepieciešams psihologa darbs pusaudžu izpratnes veidošanai par vērtībām.

Nepieļaut smēķēšanas gadījumus skolas teritorijā.

Turpināt veidot drošu, labvēlīgu un veselīgu vidi skolas kolektīvā, panākot vienotu prasību ievērošanu un izpildīšanu.

Skolas fiziskā vide un vides pieejamība

Jāuzlabo skolas ģērbtuvēs uzraudzība atstāto mantu drošībai.

Turpināt pilnveidot skolas estētisko noformējumu, radot mājīgumu telpās.

Cienīt skolas simboliku, kas veicina piederību skolai.

Plānveidīgi pilnveidot kabinetu nodrošinājumu ar mācību un tehniskajiem līdzekļiem.

Atjaunot rotaļu laukumu pie skolas. Izveidot, uzturēt estētiski koptus apstādījumus ap skolu.

## 4. 6. IZGLĪTĪBAS IESTĀDES RESURSI.

### 4.6.1. iekārtas un materiāltehniskie resursi

|  |
| --- |
| **III līmenis – labi** |
| Izglītības iestādei ir visas izglītības programmas īstenošanai nepieciešamās telpas. Telpu iekārtojums un platība ir atbilstoša īstenojamai izglītības programmai, izglītojamo skaitam, vecumam, augumam un ir piemērota izglītojamajiem ar speciālām vajadzībām (regulējami soli, krēsli, uzbraucamais celiņš invalīdiem).Izglītības iestāde nodrošina ar izglītības programmas apguvei atbilstošiem mācību līdzekļiem (mācību literatūra, papildu literatūra, uzskates līdzekļi, didaktiskās spēles, digitālie mācību līdzekļi un resursi, izdales materiāli, mācību materiāli, mācību tehniskie līdzekļi, iekārtas un aprīkojums, metodiskie līdzekļi) izglītojamo un pedagogu vajadzībām. Tie ir pieejami lietošanai, tos pārskata un papildina pēc iespējām. Pedagogiem pieejami alternatīvie mācību līdzekļi, lai vispusīgi būtu iespējams apgūt mācību saturu.Ir īpaši iekārtotas telpas atbalsta personālam – psihologam, logopēdam, karjeras konsultantam.Telpu izmantojums ir racionāls un atbilst mācību procesa prasībām. Izglītības iestādē ir piemērotas telpas ārpusstundu nodarbībām un interešu izglītības programmas īstenošanai. Tautas deju kolektīvu nodarbības notiek uz Ēdoles kultūras nama skatuves.Notiek regulāra materiāltehnisko līdzekļu un iekārtu apkope un remonts. Materiāltehnisko resursus un iekārtas skola cenšas izmantot efektīvi. Materiāltehniskie līdzekļi un iekārtas ir darba kārtībā, tās remontē, ja nepieciešams. Katrā klasē ir dators un projektors, skolā ir dokumentu kameras, interaktīvā tāfele, ir datorklase, kurā datoru skaits ir atbilstošs skolēnu skaitam.Izglītības iestāde nodrošina ar izglītības programmas apguvei atbilstošām informācijas un komunikācijas un citām tehnoloģijām, tās tiek pilnveidotas.Izglītības iestādes vadība, atbilstoši īstenotajai izglītības programmai, nodrošina bibliotēkā piekļuvi mācību literatūrai, daiļliteratūrai, uzziņu un nozaru literatūrai, periodiskajiem izdevumiem, elektroniskajiem katalogiem, datubāzēm, internetam un elektroniskās informācijas resursiem, nodrošina bibliotekāro un informācijas pakalpojumu sniegšanu atbilstošās telpās, ar attiecīgām mēbelēm, apgaismojumu un tehnisko aprīkojumu. |

### 4.6.2. personālresursi

|  |
| --- |
| **III līmenis – labi** |
| Izglītības iestādē ir viss izglītības programmas īstenošanai nepieciešamais personāls un sekmīgi darbojas atbalsta personāls. Ja izglītības iestādē nav atbalsta personāla, ir rasts risinājums atbalsta speciālistu piesaistei no citām iestādēm vai organizācijām (ar projekta Pumpurs atbalstu tiek piesaistīts sociālais pedagogs). Skolai nepieciešams speciālais pedagogs, lai aktualizētu darbu ar izglītojamiem, kuriem noteikti mācīšanās traucējumi. Informācija par izglītības iestādes pedagogu, atbalsta personāla un bibliotekāra izglītību, profesionālo kvalifikāciju un profesionālās kompetences pilnveidi ir ievadīta Valsts izglītības informācijas sistēmā. Visi pedagogi ir pilnveidojuši savu profesionālo kompetenci audzināšanas jautājumos ne mazāk kā sešu stundu apjomā triju gadu laikā pedagoga vispārējo kompetenču tēmu ietvaros. Personāls ir apguvis speciālās zināšanas bērnu tiesību aizsardzības jomā.Izglītības iestāde plāno, nodrošina, atbalsta un motivē pedagoģisko personālu pilnveidot savu profesionālo kompetenci. Skolā īsteno projektu „Atbalsts izglītojamo individuālo kompetenču attīstībai’’. Ar šī projekta atbalstu pedagogiem ir iespēja piedalīties kursos sevis pilnveidošanā darbā ar speciālās programmas izglītojamiem.Pedagoga darba kvalitātes vērtējums tiek izvirzīts kā viens no pedagoga profesionālās kompetences pilnveides nepieciešamību raksturojošiem kritērijiem.Pedagogi pielieto konferencēs un semināros gūtās zināšanas un prasmes mācību un audzināšanas procesa kvalitatīvai īstenošanai un pilnveidei. Izglītības iestādes vadītājs ir izvērtējis, vai personāls ir tiesīgs strādāt izglītības iestādē.Pedagogi aktīvi piedalās dažādās ar pedagoģisko darbu saistītās aktivitātēs gan izglītības iestādē, gan ārpus tās. Izglītības iestādē rūpējas par savas darba vides iekārtošanu jauno kompetenču ieviešanai, piedalās iestādes darba plānošanā, metodiskā darba plānošanā un īstenošanā. Novadā apmeklē mācību priekšmetu jomu mācības, seminārus. Paaugstina savu profesionalitāti kursos. Izglītības iestādes vadība atbalsta un motivē pedagogus dalībai dažādās ar pedagoģisko darbu saistītās aktivitātēs.Personāls ievēro vispārcilvēciskās un demokrātijas vērtības un ētikas normas. Personāls ir lojāls Latvijas Republikai un tās Satversmei, ievēro politisko, reliģisko neitralitāti, ar savu rīcību un pausto viedokli nediskreditē izglītības iestādi un valsti. |

**Skolas darba pašvērtējums pamatjomā "Resursi’’**

Skolas darba stiprās puses

Iekārtas un materiāltehniskie resursi.

Skola piedalās projektos mācību materiālās bāzes pilnveidošanai.

Regulāri tiek saņemts pašvaldības finansējums telpu remontiem un labiekārtošanai.

Tiek piesaistīti sponsori skolas pasākumu organizēšanai.

Ir individuālie ziedojumi skolai.

Personālresursi

Skolā nokomplektēti kvalificēti pedagoģiskie un tehniskie darbinieki.

Personāls regulāri apmeklē nepieciešamos tālākizglītības kursus un seminārus.

Tālākās attīstības vajadzības:

Iekārtas un materiāltehniskie resursi

Nepieciešama plašāka informācija par iespējām izstrādāt projektus resursu piesaistei.

Nodrošināt pedagogus ar datoriem attālinātās mācīšanās gadījumā.

Interneta nodrošinājums visās skolas mācību telpās.

Personālresursi

Nodrošināt skolā stabilitāti kadru nodrošināšanā, panākot minimālu kadru mainību.

## 4.7. IZGLĪTĪBAS IESTĀDES DARBA ORGANIZĀCIJA, VADĪBA UN KVALITĀTES NODROŠINĀŠANA

### 4.7.1. izglītības iestādes darba pašvērtēšana un attīstības plānošana.

|  |
| --- |
| **III līmenis – labi** |
| Izglītības iestādes pašvērtēšanas sistēma ir strukturēta un plānota.Pašvērtēšanas process virzīts uz būtiskiem aspektiem katrā izglītības iestādes darbības jomā.Pašvērtējums ir objektīvs un pamatots.Izglītības iestādes vadība noteiktā laika periodā sistemātiski organizē un īsteno kontroli un vērtēšanu visās izglītības iestādes darbības jomās, bet katru gadu – prioritārajās jomās. Katru gadu izvērtē izglītojamo sasniegumus ikdienas darbā un valsts pārbaudes darbos.Izglītības iestādes pašvērtēšanā iesaistās personāls, izglītojamie, izglītojamo ģimenes, izglītības iestādes padome, atbalsta personāls, izglītības iestādes dibinātājs.Izglītības iestādes vadība rosina personālu regulārai pašvērtēšanai. Personāls iesaistās plānošanas un pašvērtēšanas procesā.Pašnovērtējuma ziņojums ir publiskots izglītības iestādes tīmekļa vietnē. Pašnovērtējuma ziņojums katru gadu tiek aktualizēts.Pašnovērtēšanā konstatētos izglītības iestādes sasniegumus un nepieciešamos uzlabojumus personāls izmanto, plānojot turpmāko darbību.Izglītības iestādes attīstības plānošanas dokumentā, piemēram, attīstības plānā, vismaz trim gadiem ir noteiktas izglītības iestādes attīstības prioritātes. Prioritāšu īstenošanas plānojums vismaz vienam gadam ietver sasniedzamos konkrētos mērķus, uzdevumus un rezultātus.Izglītības iestādes attīstība tiek plānota, pilnveidota un aktualizēta.Izglītības iestādes attīstības plānošanā tiek iesaistīts izglītības iestādes dibinātājs.Izglītības iestādē ir veikta iepriekšējā attīstības plānošanas perioda sasniegto rezultātu analīze.Attīstības plānošana iekļaujas izglītības iestādes darba plānošanas sistēmā.Prioritātes izvirzītas, ņemot vērā izglītības iestādes darbības pamatmērķus un pašvērtējumā konstatētos sasniegumus un nepieciešamos uzlabojumus, kā arī ārējo faktoru ietekmi. Izglītības iestāde nodrošina ieinteresēto pušu informēšanu par izglītības iestādes plānoto attīstību, attīstības gaitu un veiktajām korekcijām attīstības plānošanā.Ar attīstības plānošanas dokumentu var iepazīties visas ieinteresētās puses.Skolas darba stiprās pusesSkolas darbu reglamentējošie dokumenti atbilst prasībām.Ar dokumentiem un to izmaiņām regulāri tiek iepazīstināti skolas darbinieki.Tālākās attīstības vajadzībasNepieciešama iekšējās kontroles sistēmas uzlabošana un pilnveidošana. |

### 4.7.2. izglītības iestādes vadības darbs un personāla pārvaldība.

|  |
| --- |
| **III līmenis – labi** |
| Izglītības iestādes vadītājs ir pieprasījis nepieciešamās ziņas par personālu Sodu reģistram.Izglītības iestādes vadība nodrošina informācijas apmaiņu ar personālu par pieņemtajiem lēmumiem un to izpildi.Ir noteikta vadības organizatoriskā struktūra, kas aptver visas izglītības iestādes darbības jomas. Vadītājs, savas kompetences ietvaros, pārsvarā veiksmīgi pārrauga personāla pienākumu izpildi.Izglītības iestādes vadītāja vietnieks iecelts, ievērojot viņa kvalifikāciju, pieredzi un izglītības iestādes vajadzības, ir skaidri noteikti viņa darba pienākumi, tiesības un atbildības jomas.Izglītības iestādes vadība sadarbojas ar izglītības iestādes izglītojamo pašpārvaldi. Izglītības iestādes vadītājs plāno, organizē un vada izglītības iestādes darbu, deleģē pienākumus un pārrauga to izpildi. Skolas saimniecības pārzinim nereti uztic nogādāt dokumentus uz Kuldīgas novada Domi, vietniecei izglītības jomā ikdienā uztic dažādu jautājumu koordinēšanu, kas saistīti ar ārpusklases pulciņu darbību, projektu koordinēšanu, skolēnu transportu.Izglītības iestādes vadības sanāksmes notiek regulāri, katru pirmdienu 7:50. Skolas vadība nodrošina informācijas apmaiņu par pieņemtajiem lēmumiem un to izpildi. Pirms lēmumu pieņemšanas izglītības iestādes vadītājs konsultējas ar attiecīgajā jautājumā kompetentiem darbiniekiem. Skolas vadība profesionāli un kvalitatīvi veic viņiem uzticētos pienākumus, veiksmīgi īsteno gan savstarpējo sadarbību, gan sadarbību ar personālu, izglītojamajiem un izglītojamo ģimenēm.Izglītības iestādes vadība ievēro politisko neitralitāti mācību un audzināšanas procesā, kā arī pedagoģijas, profesionālās ētikas, cilvēktiesību un humānisma principus, un nodrošina šo principu ievērošanu kolektīvā.Sadarbojoties ar fiziskām un juridiskām personām, tajā skaitā, saņemot dāvinājumus, organizējot un piedaloties dažādos projektos un pasākumos, arī starptautiskajos, izglītības iestāde rūpējas par izglītojamā vispusīgas attīstības veicināšanu, attieksmju veidošanu un izglītojamā tiesību ievērošanu. Tādi projekti kā Ekoskolu projekts, „Atbalsts izglītojamo individuālo kompetenču attīstībai, projekts „Pumpurs’’, „Skolas soma’’, „Karjeras izglītības’’, programma „Skolas piens’’ un „Augļi skolai’’ vērsti uz izglītojamā attīstību un labsajūtu ikdienā. Izglītības iestādes vadība noteiktos laikos pieņem apmeklētājus. Ir iespēja tikties ar skolas vadību ārpus pieņemšanas laika, iepriekš to saskaņojot.Izglītības iestāde informē par iesniegumu (sūdzību, priekšlikumu) iesniegšanas kārtību (skolas mājas lapā iespēja uzdot jautājumus skolas vadībai, skolas darbiniekiem par skolas darbu), izglītojamo un viņu vecāku tiesībām piedalīties izglītības iestādes padomes darbā, kā arī tiesībām saņemt argumentētu skaidrojumu (pamatojumu) par izmantojamās informācijas, mācību līdzekļu, materiālu vai metožu atbilstību izglītojamā attīstībai.Dažādu metodisko, organizatorisko jautājumu risināšanai izglītības iestādē tiek izveidotas darba grupas. Darba grupas tiek izveidotas brīvprātīgi, atbilstoši veicamā uzdevuma kompetencei. Piemēram, projektu līdzekļu piesaistei iestādes vides uzlabošanai. Pasākuma scenārija izveidošanai valsts vai gadskārtu svētkiem. Plānotie un realizētie pasākumi ir mērķtiecīgi.Skolas darba stiprās pusesSkolas darbinieki tiek iesaistīti darba vērtēšanas procesā, iegūto informāciju izmanto darba kvalitātes uzlabošanā.Vadība regulāri, aktīvi iesaistās kontroles, vērtēšanas darbā.Kontrole un vērtēšana ir demokrātiska.Tālākās attīstības vajadzībasStrādāt ar visu skolas darbā iesaistīto pušu aktīvas iesaistīšanas efektīvā darbā ikdienā.  |

### 4.7.3. izglītības iestādes sadarbība ar citām institūcijām

|  |
| --- |
| **III līmenis – labi** |
| Izglītības iestādes vadībai ir regulāra sadarbība ar tās dibinātāju.Izglītības iestāde īsteno mērķtiecīgu sadarbību ar pašvaldības, valsts un citām institūcijām, jaunatnes un nevalstiskajām organizācijām, uzņēmumiem un citām ieinteresētajām pusēm. Nepieciešamības un profilakses nolūkos Ēdoles pamatskola sadarbojas ar Valsts un pašvaldības policiju, glābšanas dienestu VUGD, sociālā dienesta speciālistiem.Izglītības iestāde mērķtiecīgi iesaistās reģionālos, valsts konkursos un citās aktivitātēs, veicinot izglītības iestādes atpazīstamību un prestižu (ekoskolas projektos, vizuālās mākslas konkursos, Dziesmu un deju svētkos).Izglītības iestāde plāno un īsteno sadarbību ar citām izglītības iestādēm. Skolotāju, skolēnu pieredzes apmaiņas tikšanās notikušas ar Vilces pamatskolu un Cīravas pamatskolu. Izglītības iestāde rūpējas par izglītības iestādes pozitīvo tēlu sabiedrībā, veicina piederību savai izglītības iestādei, novadam, pilsētai, valstij, stiprina eiropeisko identitāti (skolas atribūtikas cienīšana, skolas vēstures uzturēšana, aktualizēšana muzejā, skolas dienasgrāmatas, skolas nosaukums uz komandu apģērba utt.).Skolas darba stiprās pusesSkolas darbība vērsta uz pozitīva tēla veidošanu sabiedrībā.Ir sadarbība ar sabiedrību, dažādām institūcijām.Tālākās attīstības vajadzībasTurpināt darbu pie demokrātiskas, atbildīgas sabiedrības veidošanas.Turpināt sadarbību ar apkārtējo sabiedrību un institūcijām. |

# 5.Citi sasniegumi

1. vieta vizuālās mākslas olimpiādē novadā 1. – 4. klašu grupā 2. klases izglītojamai.

3. vieta vizuālās mākslas olimpiādē novadā 5. – 9. klašu grupā 8. klases izglītojamai.

Atzinība latviešu valodas olimpiādē novadā 7. klases izglītojamai.

Atzinība mājturības un tehnoloģiju olimpiādē novadā 7. klases izglītojamam.

Atzinība mājturības un tehnoloģiju olimpiādē novadā 9. klases izglītojamam.

Skolas instrumentālais ansamblis ieguva 1. pakāpi konkursā „No baroka līdz rokam’’ novadā,

un 2. pakāpe konkursā „No baroka līdz rokam’’ reģionā.

1. - 4. klašu tautas deju kolektīvam „Stārķēni’’ 1. pakāpe.

5. – 9. klašu tautas deju kolektīvam „Stārķēni’’ 1. pakāpe.

Projekta „Veiksmes pamats jaunām prasmēm’’ realizēšana vides uzlabošanai jauno kompetenču realizēšanai pirmsskolā. Ar projekta palīdzību mācību telpā uzlabota estētiskā vide, telpā iekārtotas nodarbību zonas – centri, iegādātas jaunas mēbeles izglītojamiem.

Projekts „Drošs ceļš uz skolu’’. Skolas teritorijā izveidots celiņš gājēju drošībai ceļā uz un no skolas. Celiņš estētiski iekļaujas dabas ainavā, izmantojams gājējiem drošības ievērošanai un ceļa.

# 6.Turpmākā attīstība

1. Mācību saturs

Efektīvi pedagogiem izmantot skolā pieejamos mācību tehniskos līdzekļus mācību stundu vadīšanā.

Strādāt pie jauno kompetenču ieviešanas, formulējot SR un iegūstot AS ikvienā stundā.

2. Mācīšana

Aktivizēt visu pedagogu aktīvu iesaistīšanos mācību gada metodiskās prioritātes realizēšanā skolā.

3. Mācīšanās

Jāveicina skolēnu lielāka atbildība un aktivitāte patstāvīgajā, pašvadītajā mācību darbā.

 4. Izglītojamo sasniegumi

Ikdienas darbā pedagogiem pamanīt izglītojamā spējas, lai izglītojamais saņemtu izglītību atbilstošā programmā.

 5. Atbalsts skolēniem

Atpūtas zonu papildināšana, uzlabošana skolas telpās un skolas teritorijā.

 Nepieciešamas VUGD praktiskās apmācības izglītojamiem skolā.

Vairāk iesaistīt izglītojamo ekopadomi būt inovatīviem jaunu pasākumu ieviešanā un to organizēšanā.

 6. Iestādes vide

Mikroklimats

Veidot un veicināt skolēnu atbildību par savu uzvedību, rīcību un pieklājības normu ievērošanu.

Sabiedrības noslāņošanās jūtama arī skolā; nepieciešams psihologa darbs pusaudžu izpratnes veidošanai par vērtībām.

Nepieļaut smēķēšanas gadījumus skolas teritorijā.

Turpināt veidot drošu, labvēlīgu un veselīgu vidi skolas kolektīvā, panākot vienotu prasību ievērošanu un izpildīšanu.

Skolas fiziskā vide un vides pieejamība

Jāuzlabo skolas ģērbtuvēs uzraudzība atstāto mantu drošībai.

Turpināt pilnveidot skolas estētisko noformējumu, radot mājīgumu telpās.

Cienīt skolas simboliku, kas veicina piederību skolai.

Plānveidīgi pilnveidot kabinetu nodrošinājumu ar mācību un tehniskajiem līdzekļiem.

Atjaunot rotaļu laukumu pie skolas. Izveidot, uzturēt estētiski koptus apstādījumus ap skolu.

 7. Resursi

Iekārtas un materiāltehniskie resursi

Nepieciešama plašāka informācija par iespējām izstrādāt projektus resursu piesaistei.

Nodrošināt pedagogus ar datoriem attālinātās mācīšanās gadījumā.

Personālresursi

Nodrošināt skolā stabilitāti kadru nodrošināšanā, panākot minimālu kadru mainību.

 7. Iestādes darba organizācija, vadība un kvalitātes nodrošināšana

Nepieciešama iekšējās kontroles sistēmas uzlabošana un pilnveidošana.

 Strādāt pie visu skolas darbā iesaistīto pušu aktīvas iesaistīšanas efektīvā darbā ikdienā.

Turpināt darbu demokrātiskas, atbildīgas sabiedrības veidošanā.

Turpināt sadarbību ar apkārtējo sabiedrību un institūcijām.

# Pielikumi

Pielikums Nr. 1.

Valsts diagnosticējošo darbu rezultāti 3., 6. klasē.

Valsts eksāmenu rezultāti 9. klasei.

|  |
| --- |
| Valsts diagnosticējošo darbu 3,. 6. klasē un 9. klases eksāmenu vidējie rezultāti % no 2014./ 2015. mācību gada. |
| Klase/ māc.g. | 2014./15. | 2015./16. | 2016./17. | 2017./18. | 2018./19. | 2019./20. |
| 3. klase | 78 | 75 | 67 | 65 | 76 | 57 |
| 6. klase | 66 | 68 | 65 | 65 | 57 | 59 |
| 9. klase | 70 | 68 | 65 | 65 | 60 | 60 |

Valsts pārbaudes darbu 9. klasei vidējais līmenis skolā un novadā no 2017./2018. mācību gada līdz 2019./2020. mācību gadam.

|  |  |  |  |  |  |  |
| --- | --- | --- | --- | --- | --- | --- |
| Mācību priekšmets | skola | novads | skola | novads | skola | novads |
| Latviešu valoda | 68 | 64 | 71 | 61 | 60 | 60 |
| Angļu valoda | 64 | 67 | 67 | 68 | 67 | 67 |
| Krievu valoda | - | - | 53 | 69 | 67 | 60 |
| Matemātika | 59 | 51 | 51 | 50 | 59 | 56 |
| Vēsture | 67 | 60 | 59 | 52 | 56 | 61 |
|  | 2017./18. M. g. | 2017./18. M. g. | 2018./2019. M.g. | 2018./2019. M.g. | 2019./2020.m.g. | 2019./2020.m.g. |

Pielikums Nr.2.

Kuldīgas novada Ēdoles pamatskolas

2019./20. mācību gada audzināšanas darba izvērtējums.

 **Audzināšanas darba mērķi un uzdevumi 2019./2020.m.g.:**

1. Organizēt vispusīgu, jēgpilnu mācību un audzināšanas procesu, kurā tiek veicināta:

* mācību satura integrācija un karjeras vadības prasmju attīstīšana un pilnveidošana;
* pašizziņa, kas balstīta vērtību izpratnes padziļināšanā un saistīta ar praktisku dzīvesdarbību savu spēju un prasmju apzināšanā savas karjeras – nākotnes plānošanā;
* saskarsmes un savstarpējo attiecību kultūras aktualizēšana;
* Latvijas Republikas likumdošanā noteikto pienākumu ievērošana atbilstoši vecumam.

2. Stiprināt skolēnu patriotismu, kultūridentitāti un valstisko apziņu:

* īstenot pasākumus/projektus ģimenes, dzimtas, skolas, novada un valsts piederības stiprināšanai, patriotisma veicināšanai un tradīciju kopšanai.

3. Pilnveidot skolēnu izpratni par veselības un cilvēkdrošības jautājumiem, savstarpējo attiecību kultūru, attīstot cieņpilnu attieksmi pret sevi un citiem, kā arī atbildīgu rīcību ikdienas situācijās:

* attīstīt skolēnos prasmi saskatīt vides problēmu cēloņus un iespējamos risinājumus;
* pilnveidot laika plānošanas, pašorganizēšanās prasmes un uzņēmējspējas;
* izglītot par dažādu atkarību riskiem;
* pilnveidot skolēnu mediju lietotprasmes, akcentējot drošības jautājumus interneta lietošanā, kā arī autortiesību ievērošanu.

4. Motivēt skolēnus iesaistīties interešu izglītības programmās, veicinot karjeras vadības prasmju attīstīšanu:

* virzīt skolēnus aktīvai izziņas darbībai iesaistoties interešu izglītības programmās vai ārpusstundu aktivitātēs;
* izstrādāt un īstenot vides interešu izglītības programmas, ieinteresējot skolēnus par dabaszinātnēm;
* saturīga un lietderīga brīvā laika pavadīšanu un sociālo aktivitāti.

 **Audzināšanas darba izvērtējums 2019./2020.m.g.**

1. Katras klases audzinātāja ir izstrādājusi klases stundu tematisko plānojumu/programmu.
2. Katrai klasei ir viena klases stunda nedēļā.
3. Katra mēneša 3. klases stunda tika veltīta eko tēmai – “Atkritumi”, kas ietvēra dažādus izglītojošus pasākumus, tādējādi, attīstot skolēnos prasmi saskatīt vides problēmu cēloņus un iespējamos risinājumus.
4. Visas klases piedalījās un iesaistījās pasākumu veidošanā, kas saistīti ar patriotisma un piederības sajūtas veidošanu savai ģimenei, skolai un valstij.
5. Katra klase, vismaz reizi mācību gadā, devās mācību pārgājienā, ekskursijā, apmeklēja teātra izrādi/koncertu, izstādi, padziļinot savas zināšanas kultūras jomā un veicinot dažādu tikumisko īpašību izkopšanu, piemēram, laipnību, savaldību, solidaritāti u.c.
6. Gatavojoties kompetencēs balstīta mācību satura apguvei, nozīmīga uzmanība audzināšanas procesā tika pievērsta karjeras vadības prasmju attīstīšanai, motivējot skolēnus pašizziņai un aktīvai izziņas darbībai, iesaistoties dažādās interešu izglītības nodarbībās.
7. Lai jēgpilnāk sekmētu katra skolēna sasniegumu attīstību un izaugsmi, notika regulāra sadarbība ar vecākiem. Klases vecāku tikšanās ne retāk kā 1 reizi semestrī, bet individuālās sarunas ar vecākiem – pēc vajadzības.
8. Pēc nepieciešamības tika realizēta sadarbība ar skolas atbalsta personālu (psihologs, logopēds, sociālais pedagogs), lai rastu labāko sadarbības un apmācības modeli, kas piemērots konkrētajam skolēnam.
9. Skolēniem bija iespēja piedalīties dažādos karjeras attīstības un atbalsta pasākumos skolā un novadā, kas tika realizēti ESF projekta “Karjeras atbalsts vispārējās un profesionālās izglītības iestādēs” ietvaros, lai pilnveidotu savu interešu, spēju, prasmju apzināšanu, jēgpilnas nākotnes plānošanai.
10. 2. semestrī, no marta līdz jūnijam, valstī noteiktās ārkārtas situācijas laikā, kas bija saistīta ar infekcijas COVID – 19 pandēmiju, skolā, atbilstoši valstī noteiktajai kārtībai, tika realizēta attālinātā mācīšanās. Šajā periodā notika visu mācību un audzināšanas procesā iesaistīto pušu pastiprināta sadarbība, kā rezultātā ikvienam bija iespēja mācīties plānot savu laiku, attīstīt mediju lietotprasmi, patstāvīgi mācīties un izpildīt uzdoto, pieklājīgi komunicēt virtuālajā vidē un apgūt vēl daudzas citas dzīvei nepieciešamās prasmes un iemaņas.

Ēdoles pamatskolas direktors \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /Aigars Matevičs/

 Z.v.

SASKAŅOTS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (dokumenta saskaņotāja pilns amata nosaukums)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts) (vārds, uzvārds)

 Z.v.